עם תוחלת חיים הממשיכה לעלות (82 שנים בממוצע בישראל בשנת 2014) הצורך בפתרונות דיור הולמים עבור האוכלוסייה המזדקנת התחזק משמעותית. אם פעם היה נהוג להזדקן בבית או לעבור לגור אצל הילדים, כיום קיימות אפשרויות רבות יותר וביניהן הדיור המוגן.
דיור מוגן הגיע לארץ מרעיון אמריקאי, ובא לתת מענה עבור אוכלוסייה מבוגרת עצמאית המחפשת מענה ראוי לצרכים שלהם הן בהיבט הרפואי והן בהיבט החברתי. כמו כן דיור מוגן מספק לדייריו קשת רחבה של פעילויות ממש מעבר לדלת, שקשה היה ליהנות מהם לו היו ממשיכים לגור בביתם הקודם ( בעיקר מבחינת נגישות והגעה). בעת מגורים בבית, כל פעילות חיצונית הייתה מצריכה יציאה מהבית או מהבניין, נסיעה בתחבורה ציבורית או ברכב פרטי להגעה לפעילויות, בעוד בדיור המוגן, כל הפעילויות נמצאות באותו הבנין ממש בעבר לדלת הדירה שלהם.
כמו כן, הבדידות בגיל מבוגר הוא אחד הגורמים המרכזיים לחולי ובדיור מוגן אפשר למצוא חברה בקלות, בית הדיור המוגן, מאוכלס באוכלוסיה מתבגרת, באותו המצב ובאותו טווח הגילאים, שכל רצונם הוא ליהנות מחיי חברה עשירים.
דיור מוגן איכותי גם מספק שירותי מרפאה במקום, ואפשרות למעבר למחלקה סיעודית במקרה והצורך יתעורר בעתיד.
גודל ואיכות דירות: בדקו את הדירות, רמת הגימור והאבזור, גודלן, נוף ועוד. האם ניתן לעצב את הדירה כראות עיניכם?
מתקנים: איזה מתקנים קיימים במקום? ברכה מחוממת, חדר כושר, מסעדה, בית קפה, מספרה, ספא, רופאים ואחיות, ספריה, גלריה, אולם אירועים, סלון יופי, גן ומדשאות, מינימרקט.
שירותים: שירותי כביסה וגיהוץ, תופרת, שירותי הסעות, שירותי בנקאות, אבטחה, קבלה, ניקיון, תחזוקה, מרפאה סביב השעון, מחלקה סיעודית.
מיקום: איפה ממוקם הדיור המוגן? באיזו עיר או אזור, האם בסביבה עירונית, האם המקום נגיש בתחבורה ציבורית, האם קיימת חנייה (גם לאורחים), האם הסביבה של הדיור מוגן נעימה ובטוחה.
התנסות: בתי דיור מוגן איכותיים מאפשרים לכם גם להתנסות ולגור במקום למספר ימים, לנסות את השירותים הרבים והמתקנים ללא עלות וללא התחייבות כך שתוכלו לקבל חוויה מלאה ואינפורמטיבית על טיב המקום ומידת התאמתו לצרכים שלכם. תוכלו כמובן גם לפגוש בדיירי הדיור המוגן ולהתחיל להתחבר אליהם.
ביטחון ושקט נפשי: הדיור מוגן הוא מרחב המספק גם שמירה 24 שעות ביממה, שירותי רפואה 24 שעות ביממה, פחות דאגות באופן משמעותי, , הכל נמצא במקום.
טיפול רפואי: בדיור מוגן ניתן לקבל שירותי רפואה כלליים ממש במקום, ביקור רופא, טיפולים אצל האחיות עוד. כבר לא צריך לצאת מהבניין, אין צורך בתחבורה ציבורית, הכל נמצא במתחם הדיור המוגן מעבר לדלת דירתכם. אם בהמשך תזדקקו לטיפול סיעודי, הדיור המוגן מספק גם מחלקה סיעודית כל שלא צריך לעבור למסגרת חדשה, אלא רק למחלקה שונה בה תוכלו לקבל את הטיפול הנדרש לכם.
פעילויות: אם חששתם לצאת מהבית על מנת להשתתף בפעילויות שונות, התעמלות, אומנויות, לימוד שפות, התעמלות במים, ציור, ספריה, מקהלה, פיסול, קרמיקה, יוגה, פיזיותרפיה, פלדנקרייז, ברידג', מוזיקה, מולטימדיה, סרטים ועוד - כולם בהישג ידכם ממש מעבר לדלת.
סביבה חברתית: אין צורך להיות לבד, בדיור מוגן תוכלו להכיר חברים חדשים, להשתתף יחד אתם בפעילויות שונות ומגוונות ולארח אחד את השני בדירתכם.
הארחה - כמה קל לארח את המשפחה, הנכדים?
כל בית דיור מוגן מציע מגוון של שירותים וחשוב לבדוק לעומק את איכות ומגוון השירותים הניתנים במקום כדי להבטיח כי תהיו מרוצים מחייכם החדשים בדיור מוגן.